ai4bharat/Pralekha huggingface dataset:
पंतप्रधान कार्यालय
जर्मनीच्या चॅन्सेलर यांच्या भारत भेटीदरम्यान स्वाक्षऱ्या करण्यात आलेले सामंजस्य करार/करार 
नवी दिल्ली, 1 नोव्हेंबर 2019
|
|
अनु.क्र.
|
|
नांव
|
|
पक्ष
|
|
भारताकडून आदान-प्रदान करणारी व्यक्ती
|
|
जर्मनीकडून आदान-प्रदान करणारी व्यक्ती
|
|
1.
|
|
2020-2024 या काळासाठी होणाऱ्या चर्चांबाबत जेडीआय अर्थात इरादा दर्शक संयुक्त घोषणा पत्र
|
|
परराष्ट्र व्यवहार मंत्रालय आणि जर्मनीचे परराष्ट्र व्यवहार मंत्रालय
|
|
डॉ. एस जयशंकर परराष्ट्र व्यवहार मंत्री
|
|
हायको मास परराष्ट्र व्यवहार मंत्री
|
|
2.
|
|
धोरणात्मक प्रकल्पांवरच्या सहकार्याबाबत इरादा दर्शक संयुक्त घोषणा पत्र
|
|
रेल्वे मंत्रालय आणि आर्थिक व्यवहार आणि ऊर्जा मंत्रालय
|
|
विनोद कुमार यादव
अध्यक्ष, रेल्वे मंडळ
|
|
ख्रिस्तीयन हिर्टे पार्लमेंटरी स्टेट सेक्रेटरी, आर्थिक व्यवहार आणि ऊर्जा मंत्रालय
|
|
3.
|
|
ग्रीन अर्बन मोबॅलिटीसाठी इंडो-जर्मन भागीदारीकरिता इरादा दर्शक संयुक्त घोषणा पत्र
|
|
गृहनिर्माण आणि नागरी व्यवहार मंत्रालय आणि आर्थिक सहकार्य आणि विकास मंत्रालय, जर्मनी
|
|
दुर्गाशंकर मिश्रा, सचिव, गृहनिर्माण आणि नागरी व्यवहार
|
|
नॉरर्बट बार्थले, पार्लमेंटरी स्टेट सेक्रेटरी, आर्थिक सहकार्य आणि विकास मंत्रालय
|
|
4.
|
|
कृत्रिम बुद्धीमत्तेबाबत संशोधन आणि विकासासाठी संयुक्त सहकार्यासाठी इरादा दर्शक संयुक्त घोषणा पत्र
|
|
विज्ञान आणि तंत्रज्ञान मंत्रालय आणि जर्मनीचे शिक्षण आणि संशोधन मंत्रालय
|
|
प्रोफेसर आशुतोष शर्मा, सचिव, विज्ञान आणि तंत्रज्ञान
|
|
अंजा कार्लित्झेक शिक्षण आणि संशोधन मंत्री
|
|
5.
|
|
सागरी कचरा रोखण्यासंदर्भात सहकार्य करण्याविषयी इरादा दर्शक संयुक्त घोषणा पत्र
|
|
गृहनिर्माण आणि नागरी व्यवहार मंत्रालय आणि पर्यावरण, निसर्ग संवर्धन आणि आण्विक सुरक्षा मंत्रालय
|
|
दुर्गाशंकर मिश्रा, सचिव, गृहनिर्माण आणि नागरी व्यवहार
|
|
जोचेन फ्लासबर्थ, पार्लमेंटरी स्टेट सेक्रेटरी, पर्यावरण, निसर्ग संवर्धन आणि आण्विक सुरक्षा मंत्रालय
स्वाक्षऱ्या करण्यात आलेले सामंजस्य करार/करार:-
- इस्रो आणि जर्मन एरोस्पेस सेंटर यांच्यात कर्मचारी आदान-प्रदान करण्याविषयीच्या व्यवस्थेची अंमलबजावणी
- हवाई वाहतूक क्षेत्रात सहकार्य करण्याबाबत इरादा दर्शक संयुक्त घोषणा पत्र
- आंतरराष्ट्रीय स्मार्ट सिटी नेटवर्क सहकार्याबाबत इरादा दर्शक संयुक्त घोषणा पत्र
- कौशल्य विकास आणि व्यावसायिक शिक्षण आणि प्रशिक्षण सहकार्याबाबत इरादा दर्शक संयुक्त घोषणा पत्र
- स्टार्ट अप क्षेत्रात आर्थिक सहकार्य दृढ करण्याबाबत इरादा
- कृषी बाजार विकासाबाबत द्विपक्षीय सहकार्य प्रकल्प उभारण्याबाबत इरादा दर्शक संयुक्त घोषणा पत्र
- व्यवसायामुळे उद्भवणारे रोग, पुनर्वसन या क्षेत्रात सामंजस्य करार
- आंतरदेशीय किनारी सागरी तंत्रज्ञान सहकार्याबाबत सामंजस्य करार
- वैज्ञानिक आणि तंत्रज्ञान संशोधन सहकार्याला प्रोत्साहन देऊन विस्तार करण्यासाठीचा सामंजस्य करार
- आयुर्वेद,योग आणि ध्यानधारणा यामध्ये शैक्षणिक सहकार्य करण्याबाबतचा सामंजस्य करार
- उच्च शिक्षण क्षेत्रात भारत-जर्मनी भागीदारी मुदत वाढवणारा सामंजस्य करार
- ॲग्रीकल्चर एक्सेंटेंशन मॅनेजमेंट राष्ट्रीय संस्था आणि जर्मनीची कृषी अकादमी यांच्यामध्ये कृषी तंत्रज्ञान आणि व्यावसायिक प्रशिक्षणाबाबत सामंजस्य करार
- सिमेन्स आणि एमएसडीई आणि आर्थिक सहकार्य आणि शाश्वत विकासासाठी कौशल्य विकास मंत्रालय, जर्मनी यांच्यात इरादा दर्शक संयुक्त घोषणा पत्र
- उच्च शिक्षण क्षेत्रात इंडो-जर्मन भागीदारीची मुदत वाढवणारा सामंजस्य करार
- संग्रहालय क्षेत्रात सहकार्याबाबतचा सामंजस्य करार
- अखिल भारतीय फुटबॉल संघटना आणि जर्मनीची डॉयशे फुटबॉल यांच्यात सामंजस्य करार
B.Gokhale/N.Chitale/P.Malandkar
(Visitor Counter : 117
पर्यावरण, वन एवं जलवायु परिवर्तन मंत्रालय
भारताने देशातील रामसर स्थळांच्या संख्येत 5 नवीन स्थानाचा केला समावेश
नवी दिल्ली, 26 जुलै 2022
भारताने देशातील रामसर स्थळांच्या संख्येत आंतरराष्ट्रीय महत्त्वाच्या पाच  नवीन पाणथळ स्थानाचा समावेश केला आहे. यात तामिळनाडूमधील तीन पाणथळ प्रदेश , मिझोराममधील एक स्थान  आणि मध्यमधील एक पाणथळ स्थान  यांचा समावेश आहे. देशात यामुळे एकूण 54 रामसर स्थळे झाली आहेत. रामसर स्थळांची संख्या 49 वरून 54 इतकी वाढवण्यात आली आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 275
पंतप्रधान कार्यालय
लुसान डायमंड लीग 2023 जिंकल्याबद्दल पंतप्रधान नरेंद्र मोदी यांनी भालाफेकपटू नीरज चोप्राचे केले अभिनंदन
लुसान डायमंड लीग 2023 जिंकल्याबद्दल भालाफेकपटू नीरज चोप्रा याचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी केलेले ट्विट:
“लुसान डायमंड लीगमध्ये चमकदार कामगिरी केल्याबद्दल नीरज चोप्राचे अभिनंदन. त्याच्या असामान्य कामगिरीमुळे तो गुणतालिकेत अव्वल स्थानी राहिला आहे. त्याची प्रतिभा, त्याचे समर्पण आणि उत्कृष्ट कामगिरीसाठीचा अथक प्रयत्न वाखाणण्याजोगा आहे.”
मंत्रिमंडळ
भारतात जागतिक आरोग्य संघटनेचे जागतिक पारंपरिक औषध केंद्र स्थापन करायला केंद्रीय मंत्रिमंडळाची मंजुरी
नवी दिल्ली, 9 मार्च 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने भारत सरकार आणि जागतिक आरोग्य संघटना  यांच्यात यजमान देश करारावर स्वाक्षरी करून गुजरातमधील जामनगर येथे जागतिक आरोग्य संघटनेचे जागतिक पारंपरिक औषध केंद्र  स्थापन करण्यास मान्यता दिली आहे.
WHO GCTM ची स्थापना आयुष मंत्रालयाच्या अंतर्गत जामनगरमध्ये केली जाईल. जगभरातील पारंपारिक औषधांसाठी हे पहिले आणि एकमेव जागतिक केंद्र  असेल.
फायदे:
i. जगभरात आयुष पद्धती स्थापित करणे .
ii. पारंपरिक औषधांशी संबंधित जागतिक आरोग्य विषयांवर नेतृत्व प्रदान करता येईल.
iii. गुणवत्ता, सुरक्षितता आणि परिणामकारकता, प्रवेश आणि पारंपारिक औषधांचा तर्कसंगत वापर सुनिश्चित करण्यासाठी.
iv. डेटा उपक्रम विश्लेषणे गोळा करण्यासाठी आणि परिणामाचे मूल्यांकन करण्यासाठी संबंधित तांत्रिक क्षेत्रांमध्ये, साधने आणि पद्धतींमध्ये मानदंड, मानके आणि मार्गदर्शक तत्त्वे विकसित करणे. विद्यमान टेलिमेडिसिन डेटा बँक, आभासी ग्रंथालये आणि शैक्षणिक आणि संशोधन संस्थांचे सहयोगी तयार करणारे WHO TM माहिती विज्ञान केंद्राची परिकल्पना करणे.
v.उद्दिष्टांशी सुसंगत असलेल्या क्षेत्रात विशिष्ट क्षमता निर्माण आणि प्रशिक्षण कार्यक्रम विकसित करणे आणि कॅम्पस, निवासी किंवा वेब-आधारित आणि जागतिक आरोग्य संघटना अकादमी आणि इतर धोरणात्मक हितधारकांसह भागीदारीद्वारे प्रशिक्षण कार्यक्रम आयोजित करणे.
जागतिक आरोग्य संघटनेचे महासंचालक डॉ. टेड्रोस अदनोम घेबेरेयस यांनी भारताच्या माननीय पंतप्रधानांच्या उपस्थितीत 13 नोव्हेंबर 2020 रोजी 5 व्या आयुर्वेद दिनानिमित्त भारतात WHO GCTM ची स्थापना करण्याची घोषणा केली. माननीय पंतप्रधानांनी WHO च्या या उपक्रमाची प्रशंसा केली आणि नमूद केले की WHO GCTM जागतिक आरोग्य केंद्र म्हणून उदयास येईल, पुराव्यावर आधारित संशोधन, प्रशिक्षण आणि पारंपरिक औषधांबद्दल जागरूकता वाढवेल.
समन्वय, अंमलबजावणी आणि उपक्रमांवर देखरेख ठेवण्याकरिता या केंद्राच्या स्थापनेसाठी एक संयुक्त कृती दलाची  निर्मिती करण्यात आली आहे. संयुक्त कृती दलामध्ये भारत सरकार, भारताचे स्थायी मिशन, जिनिव्हा आणि जागतिक आरोग्य संघटनेच्या प्रतिनिधींचा समावेश आहे. निवडक तांत्रिक उपक्रम आणि पूर्णपणे कार्यरत WHO GCTM च्या नियोजनासाठी या अंतर्गत, ITRA, जामनगर, गुजरात येथे एक हंगामी कार्यालय स्थापन केले जात आहे.
आयुर्वेद आणि युनानी प्रणालीचे प्रशिक्षण आणि सराव यावर प्रमाणित दस्तऐवज विकसित करणे, रोगांचे आंतरराष्ट्रीय वर्गीकरण-11 च्या पारंपरिक औषध प्रकरणातील दुसरे मॉड्यूल सादर करणे, एम-योगासारखे अॅप विकसित करणे, इंटरनॅशनल फार्माकोपिया ऑफ हर्बल मेडिसिन  आणि इतर संशोधन अभ्यास इ. च्या कार्यास समर्थन देणे यासह अनेक आघाड्यांवर आयुष मंत्रालयाने जागतिक आरोग्य संघटनेसोबत सहकार्य केले आहे.
जागतिक आरोग्य संघटनेच्या सहकार्याने आगामी WHO-GCTM आणि इतर विविध उपक्रम जगभरात पारंपरिक औषध क्षेत्रात भारताला अग्रस्थानी राखण्यासाठी मदत करतील.
N.Chitale/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ऊर्जा मंत्रालय
ऊर्जा आणि नूतन आणि अक्षय ऊर्जामंत्री आर. के. सिंह यांची युरोपीय संघाच्या शिष्टमंडळाशी भेट, युरोपीय संघ- भारत स्वच्छ ऊर्जा आणि हवामान भागीदारी अंतर्गत सहकार्य बळकट करण्याच्या मार्गांसंदर्भात केली चर्चा
ऊर्जा टंचाई असलेल्या देशांना ऊर्जा उपलब्ध करून देण्याबाबत भारत आणि युरोपीय संघामध्ये सहमती
केंद्रीय ऊर्जा आणि नूतन आणि अक्षय ऊर्जामंत्री आर. के. सिंह यांनी युरोपीय संघाच्या युरोपीय ग्रीन डीलचे कार्यकारी उपाध्यक्ष फ्रँझ टिमरमन्स यांची काल 26 मे 2023 रोजी नवी दिल्लीत भेट घेतली. युरोपीय संघ-भारत स्वच्छ ऊर्जा आणि हवामान भागीदारी अंतर्गत सहकार्याविषयी चर्चा करण्यासाठी या बैठकीचे आयोजन करण्यात आले. ऊर्जा कार्यक्षमता, सौर ऊर्जा, किनारपट्टीवरील पवन ऊर्जा यांच्यासह अपारंपरिक ऊर्जा, ग्रीन हायड्रोजन, ऊर्जा साठवण, ऊर्जा क्षेत्रासाठी आंतरराष्ट्रीय पुरवठा साखळीमध्ये विविधता आणणे, आंतरराष्ट्रीय सौर आघाडी, भारताची जी20 अध्यक्षता आणि भारत आणि युरोपीय संघ कशा प्रकारे स्वच्छ ऊर्जा संक्रमणात परस्परांचे भागीदार बनू शकतात यावर या बैठकीत चर्चा करण्यात आली.
“लवकरात लवकर हरित ऊर्जेचा वापर करण्यावर विश्वास असलेल्या भागीदारांच्या शोधात”
जसजसा भारताचा विकास होत आहे, त्यानुसार ऊर्जेच्या मागणीतही वाढ झाली आहे, अशी माहिती ऊर्जा आणि नूतन आणि अक्षय ऊर्जामंत्र्यांनी दिली. भारतामध्ये स्थापित क्षमता 416 गिगावॉट असताना 2030 पर्यंत ती दुप्पट केली जाणार आहे. त्यानुसार भारत झपाट्याने आपली ऊर्जा क्षमता वाढवत आहे, असे त्यांनी सांगितले. भारताचे दरडोई उत्पन्न आणि संचित उत्सर्जन जगातील सर्वात कमी असणाऱ्यांपैकी एक असले तरी ऊर्जा संक्रमण आणि हवामान बदलासंदर्भात पावले उचलणारे नेतृत्व म्हणून भारत उदयाला आला आहे याकडे आर के सिंह यांनी लक्ष वेधले.
“ऊर्जेचा अभाव असलेल्या जनतेला ऊर्जा उपलब्ध करून देण्यासाठी पाठबळ दिले पाहिजे”
जगभरातील 80 कोटी लोकांना भेडसावणाऱ्या ऊर्जा टंचाईच्या समस्येवर यावेळी चर्चा करण्यात आली. भारत आणि युरोपीय महासंघ या सहकार्याच्या माध्यमातून प्रगती करत असले तरीही जागतिक लोकसंख्येचा एक मोठा भाग विशेषतः आफ्रिकी खंड ऊर्जा टंचाईच्या समस्येला तोंड देत असल्याची ऊर्जा आणि नूतन आणि अक्षय ऊर्जामंत्र्यांनी आठवण करून दिली.
ऊर्जा टंचाई असलेल्या आफ्रिकी देशातील लक्षावधी लोकांना सौर ऊर्जा उपलब्ध करून देण्यामध्ये आंतरराष्ट्रीय सौर आघाडीच्या भूमिकेबाबत दोन्ही बाजूंनी चर्चा करण्यात आली. आपण त्यांना स्वच्छ ऊर्जा मिळवून देण्यासाठी पाठबळ दिले पाहिजे आणि स्वच्छ ऊर्जेमध्ये योगदान देण्यासाठी या देशांना आंतरराष्ट्रीय सौर आघाडीसोबत काम करण्यासाठी सहभागी केले पाहिजे, असे केंद्रीय मंत्री म्हणाले. केंद्रीय मंत्र्यांच्या या सूचनेचे युरोपीय ग्रीन डीलच्या कार्यकारी उपाध्यक्षांनी मनापासून स्वागत केले आहे. युरोपीय संघ, आंतरराष्ट्रीय सौर आघाडी, आफ्रिका आणि भारताने ही समस्या दूर करण्यासाठी आघाडी करण्याची गरज आहे याबाबत सहमती व्यक्त करण्यात आली.
युरोपीय हरित कराराविषयी
युरोपीय संघानुसार युरोपीय ग्रीन डील अंतर्गत युरोपीय संघाचे रुपांतर एका आधुनिक संसाधनांनी समृद्ध आणि स्पर्धात्मक अर्थव्यवस्थेमध्ये करून पुढील बाबी सुनिश्चित केल्या आहेतः
- 2050 पर्यंत हरितगृह वायूंचे निव्वळ उत्सर्जन अजिबात होणार नाही
- संसाधनाच्या वापरातून आर्थिक वृद्धी
- कोणतीही व्यक्ती आणि कोणतेही स्थान मागे राहणार नाही
नेक्स्ट जनरेशन युरोपीयन युनियन रिकव्हरी प्लॅनमधून 1.8 ट्रिलियन गुंतवणुकीच्या एक तृतीयांश रक्कम आणि युरोपीय संघाच्या सात वर्षीय अर्थसंकल्पामधून युरोपीय ग्रीन डीलला अर्थसहाय्य दिले जाणार आहे. या डीलबद्दल अधिक माहितीसाठी येथे क्लिक करा.
संरक्षण मंत्रालय
एनडीए 141 व्या तुकडीचे दिमाखदार दीक्षांत संचलन संपन्न
पुणे, 29 ऑक्टोबर 2021
एनडीए म्हणजेच राष्ट्रीय संरक्षण प्रबोधिनीच्या 141 व्या तुकडीचा दीक्षांत समारंभ आज म्हणजेच 29 ऑक्टोबर 2021 रोजी खडकवासल्याच्या खेत्रपाल परेड मैदानावर पार पडला. लष्करप्रमुख जनरल एम. एम. नरवणे PVSM, AVSM, SM, VSM, ADC यांनी संचलनाचे निरीक्षण केले.
कोविडच्या पार्श्वभूमीवर नियमांचे पालन करत यंदा दीक्षांत संचलनाच्या स्वरूपात अनुरूप बदल करण्यात आले होते. मात्र, उत्तीर्ण छात्रांच्या पालकांना या सोहळयाला आमंत्रित करण्यात आले होते. टीव्ही आणि सोशल मिडीयावरुन या समारंभाचे थेट प्रक्षेपणही दाखवण्यात आले.
या संचलनात, एकूण 1000 कॅडेट्स सहभागी झाले होते, त्यापैकी 305 कॅडेट्स 141 व्या तुकडीचे होते. यात 220 लष्कर , 41 नौदल आणि 44 हवाई दलाच्या छात्रांचा समावेश होता. त्याशिवाय, 19 छात्र भारताच्या मित्र राष्ट्रांमधील होते. . कॅडेट्सना आता आठ आठवड्यांची सत्र सुटी मिळणार असून त्यानंतर ते आपापल्या कमिशन पूर्व प्रशिक्षण अकादमीत जातील. तर इतर कॅडेट्स, 27 डिसेंबर 2021 रोजी एनडीए मध्ये परत रुजु होतील.
या वेळी विशेष प्रावीण्य मिळवणाऱ्या कॅडेट्सचा लष्कर प्रमुखांच्या हस्ते गौरव करण्यात आला. अकादमी कॅडेट्कॅप्टन वंशी कृष्णा यांना सर्व विषयात प्रथम आल्याबद्दल राष्ट्रपती सुवर्ण पदकाने गौरवण्यात आले . बटालियन कॅडेट कॅप्टन सिरीपुरापुलिखीत यांनी या अभ्यासक्रमात द्वीतीय क्रमांक मिळवल्याबद्दल त्यांना राष्ट्रपती रौप्य पदकाने गौरवण्यात आले. आणि बटालियन कॅडेट कॅप्टन हर्षवर्धन सिंग यांनी तिसरा क्रमांक मिळवल्याबद्दल, त्यांना राष्ट्रपती कांस्य पदकाने गौरवण्यात आले.
ऑस्कर स्कॉर्डनला प्रतिष्ठेच्या ‘चीफ ऑफ स्टाफ बॅनर’ ने सन्मानित करण्यात आले.
यावेळी जनरल नरवणे यांनी पदक विजेत्यांसह सर्व यशस्वी कॅडेट्सचे अभिनंदन केले. तंत्रज्ञानात होणारे बदल आणि आधुनिक युद्ध पद्धतींचा अभ्यास करुन कायम स्वतःला सज्ज ठेवायला हवे, अशी सूचना त्यांनी केली. एनडीए च्या प्रशिक्षणाचा शेवटचा टप्पा म्हणजे, देशसेवेसाठीचे पहिले पाऊल आहे,असेही त्यांनी सांगितले. आपल्या मुलांना लष्करी सेवेत येण्यासाठी पाठींबा दिल्याबद्दल, नरवणे यांनी सर्व छात्रांच्या पालकांप्रती कृतज्ञता व्यक्त केली. तीन वर्षांच्या एनडीए प्रशिक्षणाच्या काळात आपल्या मुलांना सातत्याने पाठबळ दिल्याबाद्द्ल देखील त्यांनी पालकांचे कौतुक केले. महामारीमुळे उद्भवलेल्या अनेक संकटांवर मात करत, हा अभ्यासक्रम पूर्ण केल्याबद्दल त्यांनी एनडीचेही अभिनंदन केले. त्यानंतर पत्रकारांशी संवाद साधतांना, जनरल नरवणे यांनी सांगितले की एनडीए मध्ये महिला कॅडेट्ससाठी दिले जाणारे प्रशिक्षण, पुरूषांप्रमाणेच त्याच दर्जाचे असेल.M.Iyengar/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
विज्ञान आणि तंत्रज्ञान मंत्रालय
तळागाळातील नवोन्मेषींची तसेच पारंपरिक ज्ञान आणि विद्यार्थ्यांच्या नवकल्पनांची उत्पादने ऑनलाइन विक्रीसाठी उपलब्ध होणार
नवी दिल्ली, 19 जानेवारी 2022
एनआयएफ इन्क्युबेशन आणि उद्यमशीलता परिषद तसेच अमेझॉन इंडिया यांच्यातील नव्या भागीदारीमुळे तळागाळातील नवोन्मेषींची उत्पादने, उत्कृष्ट पारंपरिक ज्ञानधारकांची तसेच विद्यार्थ्यांच्या सर्जनशीलतेवर आधारित नाविन्यपूर्ण उत्पादने लाखो ग्राहकांना उपलब्ध होणार आहेत.
थेट बाजारपेठेत विक्रीसाठी तयार उत्पादनांवर आधारित तळागाळातील नवोन्मेषींच्या उत्पादनांच्या, विद्यार्थ्यांच्या सर्जनशीलतेवर आधारित नवकल्पना आणि उत्कृष्ट पारंपरिक ज्ञान आधारित उत्पादनांच्या ऑनलाइन विक्रीसाठी, विज्ञान आणि तंत्रज्ञान विभागाची  राष्ट्रीय नवोन्मेष फाऊंडेशन या स्वायत्त संस्थेच्या तंत्रज्ञान व्यवसाय इनक्यूबेटर , एनआयएफ इन्क्युबेशन आणि उद्यमशीलता परिषद  आणि अमेझॉन इंडिया यांच्यात आज सामंजस्य करारावर स्वाक्षरी करण्यात आली.
स्टार्ट-अप संस्कृती देशाच्या दूरवरच्या भागात नेण्याच्या अनुषंगाने 16 जानेवारी, 2022 रोजी भारताच्या पंतप्रधानांनी राष्ट्रीय स्टार्ट-अप दिवस म्हणून घोषित केल्यानंतर आणि चालू दशक हे भारताचे 'टेकेड  असेल अशी घोषणा केल्यानंतर अवघ्या काही दिवसांनीच अमेझॉन इंडिया आणि एनआयएफ इन्क्युबेशन आणि उद्यमशीलता परिषद यांच्यात हा सामंजस्य करार झाला.
एनआयएफ इन्क्युबेशन आणि उद्यमशीलता परिषदेचे कार्यकारी संचालक राकेश माहेश्वरी आणि अॅमेझॉन सेलर सर्व्हिसेस प्रायव्हेट लिमिटेडचे  संचालक सुमित सहाय यांनी या सामंजस्य करारावर स्वाक्षरी केली. या घोषणांच्या अनुषंगाने स्थानिक स्टार्टअप्सकडून नाविन्यपूर्ण उत्पादनांचा व्यावसायिक प्रसार बळकट करण्यासाठी आणि भारताच्या स्टार्टअप संस्कृतीला चालना देण्यासाठी हा करार सहाय्य्यकारी ठरेल.
या सामंजस्य करारामुळे देशातील सामान्य लोकांपर्यंत तळागाळातील नवोन्मेषी उत्पादने पोहोचवण्यास गती मिळेल, स्थानिक अर्थव्यवस्थेला चालना मिळेल आणि उपजीविकेची साधने निर्माण होतील. सर्वसमावेशक ई-वाणिज्य फायद्यांचा लाभ घेण्याच्या दृष्टीने, देशातील दुर्गम भागातील नवोन्मेषींना हा करार सक्षम करेल.
मुख्य प्रवाहातील उद्योजकांद्वारे आणि स्टार्ट-अप्समधून रूपांतरीत युनिकॉर्नद्वारे उत्पादित उत्पादने नवीन नाहीत, मात्र या सामंजस्य करारामुळे देशाच्या ग्रामीण भागातील नवोन्मेषातून आणि सामान्य लोकांकडून निर्माण होणारी उत्पादने सर्वत्र उपलब्ध होतील. अधिक पर्याय उपलब्ध झाल्याने ग्राहकांना फायदा होईल,एखाद्या विशिष्ट परिसरातील अपूर्ण गरजा पूर्ण करण्यासाठी, या नवकल्पनांचा हा उगम असून समाज आणि जगाला सर्वसमावेशक नवोन्मेष प्रदान करण्याच्या दिशेने हा प्रवास सुरू झाला आहे.
R.Aghor/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाने स्वच्छता आणि प्रलंबित संदर्भाची प्रकरणे निकाली काढण्यासाठी विशेष मोहीम 2.0 चा केला प्रारंभ
केंद्रीय रस्ते वाहतूक आणि महामार्ग मंत्रालयाने, स्वच्छता आणि प्रलंबित प्रकरणे मार्गी लावण्यासाठी आजपासून एक विशेष मोहीम-टप्पा 2 ची सुरुवात केली आहे. ही मोहीम मंत्रालयाचे मुख्य कार्यालय आणि इतर उपकार्यालयांमधे, म्हणजे, एनएचएआय, एनएचआयडीसीएल, आयआरसी आणि आयएएचई अशा कार्यालयात राबवली जाणार आहे. ह्या विशेष मोहिमेच्या दुसऱ्या टप्प्यात, मंत्रालयाचे मुख्यालय, एनएसएआय आणि एनएचआयडीसीएल यांची कार्यालये तसेच पथकर नाके आणि रस्त्याच्या बाजूला असलेल्या सुविधा केंद्रांची कार्यालये स्वच्छ केली जाणार आहेत.
आज यानिमित्त,वाहतूक भवन या इमारतीत झालेल्या कार्यक्रमात, रस्ते वाहतूक आणि महामार्ग सचिव, गिरिधर अरमाने यांनी, सर्व अधिकारी आणि कर्मचाऱ्यांना स्वच्छतेची शपथ दिली. तसेच, विविध श्रेणींमध्ये आलेल्या प्रलंबित प्रकरणांचाही वेळेत निपटारा करण्याच्या सूचना सचिवांनी अधिकाऱ्यांना दिल्या. यात, खासदार संदर्भ, पंतप्रधान कार्यालय संदर्भ, सार्वजनिक तक्रार, संसदेत देण्यात आलेली आश्वासने, अशा सगळ्या तक्रारी-प्रकरणे यांचा निपटाराही ह्या मोहिमेअंतर्गत केला जाणार आहे. तसेच, मंत्रालयाच्या निर्णयप्रक्रियेत, मंत्री आणि त्यांच्या अधिकाऱ्यांकडून कमाल चार स्तरांवरील दिशानिर्देशांचे काटेकोर पालन केले जावे, असेही ते म्हणाले.
एनएचएआय आणि एनएचआयडीसीएल यांनी, आपल्या देशभरातील सर्व अधिकाऱ्यांना तसेच कर्मचाऱ्यांना स्वच्छतेची शपथ देत, ह्या मोहिमेचा शुभारंभ केला.
भ्रष्टाचारमुक्त व्यवस्था सुनिश्चित करण्यासाठी सर्व अधिकृत व्यवहारांमध्ये पूर्ण सचोटी आणि अत्यंत स्वच्छता राखण्याचा सल्लाही यावेळी सचिवांनी सर्वांना दिला. अधिका-यांनी सामान्य जनतेच्या गरजांकडे लक्ष द्यायला हवे, तसेच त्यांच्या तक्रारी लवकरात लवकर सोडवण्याचा प्रयत्न केला पाहिजे.या मोहिमेच्या कालावधीत सर्व महामार्ग खड्डेमुक्त करण्याचे तसेच, महामार्गांच्या बाजूला असणारे छोटे रस्ते राइट ऑफ वेज  स्वच्छ, मोकळे करण्यासाठी विशेष प्रयत्न केले जावेत, असे निर्देश सचिवांनी दिले.
मंत्रालयाचे कार्यालय परिसर स्वच्छ आणि नीटनेटका ठेवण्यासाठी सफाई कामगार करत असलेल्या कष्टाची यथोचित दखल घेऊन, यावेळी सचिवांच्या हस्ते त्यांना स्मृतिचिन्ह प्रदान करत त्यांचा सन्मान करण्यात आला. तसेच सर्व अधिकारी आणि कर्मचाऱ्यांसह सचिवांनी वाहतूक भवनाच्या आवारात श्रमदानही केले आणि वाहतूक भवन परिसराची फेरी मारून स्वच्छतेची पाहणी केली.
गृह मंत्रालय
2022 च्या स्वातंत्र्य दिनानिमित्त अग्निशमन सेवा, गृहरक्षक आणि नागरी संरक्षण कर्मचार्यांना राष्ट्रपती पदके प्रदान
राष्ट्रपतींचे शौर्य पदक आणि विशिष्ट सेवांसाठी राष्ट्रपती पदक तसेच शौर्य पदक आणि अग्निशमन सेवा गुणवंत सेवा पदके नागरी संरक्षण आणि गृहरक्षक दलाच्या जवानांना दरवर्षी प्रजासत्ताक दिन आणि स्वातंत्र्यदिनी प्रदान केली जातात.
2022 च्या स्वातंत्र्य दिनानिमित्त 55 जवानांना अग्निशमन सेवा राष्ट्रपती पदक प्रदान करण्यात आले.
यापैकी 11 जवानांना त्यांच्या संबंधित शौर्य आणि पराक्रमासाठी अग्निशमन सेवा पदक प्रदान केले गेले.
6 पदक विशिष्ट सेवेसाठी राष्ट्रपतींचे अग्निशमन सेवा कर्मचार्यांना आणि 38 कर्मचार्यांना त्यांच्या संबंधित विशिष्ट आणि गुणवत्तापूर्ण सेवेसाठी अग्निशमन सेवा पदक प्रदान केले गेले.
याशिवाय, 46 गृहरक्षक आणि नागरी संरक्षण सेवेतील जवानांना देखील 2022 स्वातंत्र्य दिनानिमित्त पदके प्रदान करण्यात आली आहेत. यापैकी 2 जवानांना त्यांच्या शौर्य आणि पराक्रमासाठी गृहरक्षक आणि नागरी संरक्षण पदक प्रदान करण्यात आले आहे.
राष्ट्रपतींचे गृहरक्षक आणि विविध सेवांसाठीचे नागरी संरक्षण पदक 7 कर्मचाऱ्यांना आणि गृहरक्षक आणि नागरी संरक्षण गुणवंत सेवांसाठीचे पदक 37 कर्मचार्यांना प्रदान केले गेले.
अग्निशमन दलातील सेवेसाठी महाराष्ट्रातील किशोर घाडीगावकर,सागर खोपडे, विशाल विश्वासराव, दीपक जाधव, संजय गायकवाड,गणेश चौधरी,संजय निकम यांना राष्ट्रपती पदक प्रदान करण्यात आले आहेत तर गृह रक्षक आणि नागरी संरक्षण पदक महाराष्ट्रातून राम पिंजरकर यांना प्रदान करण्यात आला आहे.
Click here for - List of Fire Service Medals
Click here for - List of Home Guards & Civil Defence Medals
अर्थ मंत्रालय
157 नवीन नर्सिंग महाविद्यालयांची स्थापना
नवी दिल्ली, 1 फेब्रुवारी 2023
केंद्रीय वित्त आणि कंपनी व्यवहारमंत्री श्रीमती निर्मला सीतारामन यांनी आज केंद्रीय अर्थसंकल्प 2023-24 संसदेसमोर सादर केला.
नवीन नर्सिंग महाविद्यालये
इंडिया@100 आणि अमृत काळ समोर ठेऊन केंद्रीय वित्त मंत्र्यांनी 157 नवीन नर्सिंग महाविद्यालांच्या स्थापनेची घोषणा केली. 2014 पासून स्थापन केलेल्या 157 महाविद्यालयांच्या सह-स्थानांवर नवीन महाविद्यालये स्थापन करण्यात येतील.
सिकल सेल अॅनिमिया निर्मूलन मोहीम
श्रीमती निर्मला सीतारामन यांनी सिकल सेल निर्मूलन मोहिमेचा आरंभ केला. या मोहिमेअंतर्गत आदिवासी बहुल क्षेत्रातील 0-40 वयोगटातील नागरिकांची आरोग्य तपासणी करण्यात येऊन त्यांचे समुपदेन करण्यात येणार आहे.
संशोधन आणि विकासासाठी आयसीएमआर प्रयोगशाळा उपलब्ध
वैद्यकीय क्षेत्रात नवोन्मेषाला चालना देण्यासाठी सरकार निवडक आयसीएमआर प्रयोगशाळा खाजगी आणि शासकीय वैद्यकीय महाविद्यालयांना संशोधनासाठी उपलब्ध करुन देणार आहे.
औषधनिर्माण क्षेत्रात संशोधन आणि नवोन्मेष
औषधनिर्माण क्षेत्रात संशोधन आणि नवोन्मेषाला चालना देण्यासाठी उत्कृष्ट केंद्रांच्या माध्यमातून नवीन कार्यक्रम हाती घेतला जाईल, अशी घोषणा अर्थमंत्र्यांनी केली. "आम्ही उद्योगांना विशिष्ट प्राधान्य क्षेत्रांमध्ये संशोधन आणि विकासासाठी गुंतवणूक करण्यास प्रोत्साहित करू", असे अर्थमंत्री म्हणाल्या.
वैद्यकीय उपकरणांसाठी समर्पित बहुशाखीय अभ्यासक्रम
वैद्यकीय क्षेत्रातील भविष्यकालीन वैद्यकीय तंत्रज्ञान आणि उच्च दर्जाच्या उत्पादनाचे महत्त्व अधोरेखित करताना अर्थमंत्री सीतारामन यांनी भविष्यकालीन वैद्यकीय तंत्रज्ञान, उच्च दर्जाचे उत्पादन आणि संशोधन यासाठी कुशल मनुष्यबळाची उपलब्धता सुनिश्चित करण्यासाठी विद्यमान संस्थांमध्ये वैद्यकीय उपकरणांसाठी समर्पित बहुविद्याशाखीय अभ्यासक्रमांची घोषणा केली.S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 179
जलशक्ती मंत्रालय
गंगेत मृतदेह टाकून देण्यापासून रोखणे आणि त्यांची सुरक्षित विल्हेवाट लावण्यावर लक्ष केंद्रित करण्यास तसेच त्यांच्यावर सन्मानाने अंत्यसंस्कार करण्याची व्यवस्था करण्याचे केंद्र सरकारचे राज्यांना निर्देश
मृतदेह फेकून देणे थांबविणे तसेच त्यांची सुरक्षित विल्हेवाट लावत पाण्याच्या गुणवत्तेचे संरक्षण करण्यासठी युद्धपातळीवर प्रयत्न करावेत: सचिव, जलशक्ती विभाग
नवी दिल्ली, 16 मे 2021
देशात कोविडमुळे निर्माण झालेल्या अभूतपूर्व परिस्थितीत अनेक राज्ये आणि केंद्रशासित प्रदेशांमध्ये कोविड -19 ची रूग्णसंख्या आणि त्यांच्या मृत्यूंचे प्रमाण वाढत चालले आहे. गंगा नदी आणि तिच्या उपनद्यांमध्ये विघटित मृतदेह टाकण्याचे/अर्धवट जळलेल्या अवस्थेतील मृतदेह टाकून देण्याचे वृत्त नुकतेच प्रसिध्द झाले आहे. हे अत्यंत अवांछित आणि चिंताजनक आहे.
जलशक्ती मंत्रालयाचे सचिव श्री.पंकज कुमार यांनी ,दिनांक 15 मे रोजी उत्तर प्रदेश आणि बिहार या राज्यांमध्ये निर्माण झालेल्या या स्थितीचा आणि त्याबद्द्लच्या कार्यवाहीचा आढावा घेतला, ज्यामध्ये राज्यांतील सद्यस्थितीचे मूल्यांकन करण्यात आले आणि त्यावर कार्यवाही करण्याचे निर्णय घेण्यात आले. सचिवांनी याआधीच दिलेल्या सूचना पुन्हा अधोरेखित केल्या आणि त्वरित कारवाई करण्याचे आदेश दिले. गंगा आणि तिच्या इतर उपनद्यांमध्ये होणाऱ्या अशा घटनांकडे शहरी तसेच ग्रामीण भागातही अत्यंत गांभीर्याने बघितले जावे, अशी सूचना त्यांनी केली. मृतदेह अशाप्रकारे टाकून देण्याचे प्रकार त्वरित थांबवणे, त्यांची सुरक्षितपणे विल्हेवाट लावणे आणि पाण्याच्या गुणवत्तेचे संरक्षण करणे यासाठी युद्धपातळीवर प्रयत्न करावे लागतील असे ते म्हणाले. राज्यांमधील स्थितीचा आढावा घेतल्यानंतर , केंद्रीय जल नियंत्रण आयोग  केंद्रीय प्रदूषण नियंत्रण मंडळ आणि राज्य प्रदूषण नियंत्रण मंडळांनी देखील आपला अभिप्राय आणि कृती आराखडा सादर करावेत असे निर्देश त्यांनी दिले.
स्वच्छ गंगा राष्ट्रीय मिशनचे महासंचालक श्री राजीव रंजन मिश्रा यांनी सांगितले की बिहारमधील उन्नाव, कानपूर ग्रामीण, गाझीपूर, बलिया आणि बक्सर, सारण अशा अनेक जिल्ह्यांतील परिस्थितीचा पाठपुरावा केला जात आहे. ते म्हणाले की, अंमलबजावणीला बळकटी देण्याची, दक्षता राखण्याची आणि मृतदेहांच्या अंत्यसंस्कारासाठी कुटुंबियांना सक्रीयपणे मदत करण्यासाठी कृतीशील कार्यवाही करण्याची गरज आहे. तसेच राज्यांनी या कामाच्या संदर्भातील विशेष करून अहवाल देण्याची गरज आहे. आवश्यकता भासल्यास प्रकल्प संचालकांची मदत घेऊन आणि महानगरपालिकेकडून निधी घेऊन,जिल्हा गंगा समित्यांना सहाय करत त्यांना मदत करु शकतात. त्याबाबतची माहिती त्यांच्याकडे उपलब्ध असलेल्या मनपा निधीतून समितीतून मिळेल.
वरील स्थितीची आणि आतापर्यंत केलेल्या कारवाईची दखल घेत पुढे असा निर्णय घेण्यात आला, की नदीत मृतदेह टाकून देण्याबरोबरच नदीकाठच्या वाळूमध्ये मृतदेहाचे दफन करण्यासदेखील प्रतिबंध करणे आवश्यक आहे. अशा पद्धतींच्या दुष्परिणामांविरुद्ध योग्य जागरूकता निर्माण कार्यक्रम हाती घेणे आवश्यक आहे. राज्य प्रदूषण नियंत्रण मंडळांना आरोग्य विभागाशी सल्लामसलत करून वारंवार पाण्याची गुणवत्ता सुधारणे आणि त्यावर देखरेख ठेवण्याचे निर्देशही यावेळी देण्यात आले.
R.Aghor/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148